На основу Решења Привредног суда у Суботици СТ.бр. 375/2011 од 24.11.2011 године, Решења о банкротству стечајног судије Привредног суда у Суботици,бр. предмета Ст.бр. 375/2011. од 07.03.2012. године, у складу са члановима 131., 132.. и 133. Закона о стечају («Службени гласник РС» број 104/09), Националног стандарда број 5 о начину и поступку уновчења имовине стечајног дужника («Службени гласник РС» број 13/2010.) ,стечајни управник стечајног дужника:

*„***Панлог***“* **д.о.о. – у стечају**

Шупљак**,** Костолањи Арпада 106

**ОГЛАШАВА**

**ПРОДАЈУ НЕПОКРЕТНЕ ИМОВИНЕ СТЕЧАЈНОГ ДУЖНИКА**

**ЈАВНИМ НАДМЕТАЊЕМ**

**Предмет продаје је непокретна имовина стечајног дужника, на старом граничном прелазу у Хоргошу**

Непокретну имовину стечајног дужника чини :

- **ОБЈЕКТИ И ПОСЕДИ, који се продају као јединствена целина -**

1.Зграда друмског саобраћаја**-** царински терминал, зграда 1, на парцели 3465/3 КО Хоргош

2.Помоћна зграда- санитарни чвор, на парцели 3465/3 КО Хоргош

3.Паркинг простор на парцели 3463/2

4.Паркинг простор на парцели бр. 3465/3

Као и следеће парцеле у власништву: 3431/6, 3461/1, 3462, 3463/2, 3463/3, 3463/4, 3463/5, 3463/ 6 и 3465/3, све КО Хоргош, **наведено у ЛН 6221 КО Хоргош**,

Напомена : Детаљан опис и статус имовине као и процена вредности приказани су у продајној документацији

Почетна цена износи **3.052.000,00 динара**.

Депозит је **1.526.000,00 динара**

Право на учешће имају сва правна и физичка лица која:

**1**.након добијања профактуре, изврше уплату ради откупа продајне документације износ од 20.000,00 динара. Профактура се може преузети сваког радног дана до 14.07.2016. године у периоду од 10 до 13 часова, на адреси стечајног управника Богдана Јовановића, Панонска 41, Суботица ,уз претходну најаву телефоном стечајном управнику.

**2**.уплате **депозит** на на текући рачун стечајног дужника бр: **355-3200139023-46** код Војвођанске банке АД Нови Сад, филијала Суботица или положе неопозиву првокласну банкарску гаранцију, најкасније **5 дана** пре одржавања продаје (рок за уплату депозита је 14.07.2016.). Банкарска гаранција мора имати рок важења до 14.09.2016.

**3**.потпише изјаву о губитку права на враћање депозита; изјава чини саставни део продајне документације.

Имовина се купује у виђеном стању и може се разгледати након откупа продајне документације, а најкасније до 5 дана пре заказане продаје, сваким радним даном од 10 до 13 часова., уз претходну најаву телефоном стечајном управнику.

Након уплате депозита а најкасније 5 радних дана пре одржавања јавног надметања потенцијални купци, ради правовремене евиденције, морају предати стечајном управнику : попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** ће се одржати дана **19.07.2016. у 12: 15 часова** на адреси **Привредни Суд Суботица, 2.спрат, судница 168**.

Регистрација учесника почиње у 10:00 часова, а зваршава се у 12:00 часова, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену;
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, након чега ће му бити враћена гаранција.

Купопродајни уговор се потписује у року од 8 (осам) радних дана од дана одржавања јавног надметања у законом прописаној форми, , под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 (осам) дана од дана потписивања купопродајног уговора. Ако проглашени купац не закључи купопродајни уговор , или не уплати купопродајну цену у прописаним роковима и по прописаној процедури, губи право на повраћај депозита а за купца се проглашава други најбољи понуђач.

Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 (два) радна дана од пријема обавештења којим се проглашава за купца, након чега ће му гаранција бити враћена. У конкретном случају, купопродајни уговор се потписује у року од 8 (осам) радних дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача депозит (гаранција) се враћа у року од 8 (осам) дана од дана одржавања јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произлазе из закљученог купопродајног уговора у целости сноси купац.

Kонтакт телефон: 063/ 526-038